CELEX: 32012R0226
Language: hu
Date: 2012-03-15 00:00:00
Title: A Bizottság 226/2012/EU végrehajtási rendelete ( 2012. március 15. ) az 1730/2006/EK rendeletnek a benzoesav használati feltételeinek tekintetében történő módosításáról (az engedély jogosultja az Emerald Kalama Chemical BV)  EGT-vonatkozású szöveg

16.3.2012   
            
            
               HU
            
            
               Az Európai Unió Hivatalos Lapja
            
            
               L 77/6
            
         A BIZOTTSÁG 226/2012/EU VÉGREHAJTÁSI RENDELETE
   (2012. március 15.)
   az 1730/2006/EK rendeletnek a benzoesav használati feltételeinek tekintetében történő módosításáról (az engedély jogosultja az Emerald Kalama Chemical BV)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az „állattenyésztésben alkalmazott adalékok” kategóriába tartozó benzoesav készítményt az 1730/2006/EK bizottsági rendelet (2) elválasztott malacok takarmány-adalékanyagaként, a 1138/2007/EK bizottsági rendelet (3) pedig hízósertések takarmány-adalékanyagaként 10 évre engedélyezte.
            
         
               (2)
            
            
               Az 1831/2003/EK rendelet 13. cikke (3) bekezdésének megfelelően az engedély jogosultja javasolta az elválasztott malacok takarmány-adalékanyagaként használt benzoesav készítményre vonatkozó engedély feltételeinek módosítását, oly módon, hogy töröljék az említett készítménynek előkeverék útján az összetett takarmányhoz történő hozzáadására vonatkozó feltételt és hogy módosítsa a kiegészítő takarmányra vonatkozó feltételeket. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
            
         
               (3)
            
            
               A Hatóság 2011. szeptember 6-i véleményében (4) megállapította, hogy nem indokolt a benzoesav készítménynek az előkeverékek útján az összetett takarmányhoz történő hozzáadását továbbra is korlátozni. Véleménye szerint az 1138/2007/EK javaslatban meghatározott, az adalékanyagnak a kiegészítő takarmányban történő felhasználására vonatkozó korlátozások elegendők és ezek alkalmazandók az elválasztott malacok esetében is.
            
         
               (4)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (5)
            
            
               Az 1730/2006/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban állnak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1730/2006/EK rendelet melléklete helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 325., 2006.11.24., 9. o.
   
      (3)  HL L 256., 2007.10.2., 8. o.
   
      (4)  EFSA Journal 2011; 9(9):2358.
   
      MELLÉKLET
      
         
            „MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        mg/kg 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: egyéb tenyésztéstechnikai adalékanyagok (a teljesítmény-paraméterek javulása: súlygyarapodás vagy takarmánybevitel-súlygyarapodás arány)
                        
                     
                  
                        4d210
                     
                     
                        Emerald Kalama Chemical BV
                     
                     
                        Benzoesav
                     
                     
                        
                                     
                                 
                                 
                                    
                                       Az adalékanyag összetétele:
                                    
                                    Benzoesav (≥ 99,9 %)
                                 
                              
                                     
                                 
                                 
                                    
                                       A hatóanyag jellemzése
                                    
                                    Benzolkarbonsav, fenilkarbonsav, C7H6O2
                                    
                                    CAS-szám: 65-85-0
                                    Felső határérték a következő anyagokban:
                                    
                                                 
                                             
                                             
                                                Ftálsav: ≤ 100 mg/kg
                                             
                                          
                                                 
                                             
                                             
                                                Bifenil: ≤ 100 mg/kg
                                             
                                          
                              
                                     
                                 
                                 
                                    
                                       Analitikai módszer
                                        (1)
                                    
                                    A benzoesav mennyiségi meghatározása a takarmányban: titrálás nátrium-hidroxiddal (Európai Gyógyszerkönyv monográfia 0066)
                                    A benzoesav mennyiségi meghatározása az előkeverékben és a takarmányban: Az ISO9231:2008 szabványon alapuló fordított fázisú folyadékkromatográfiás módszer UV detektálással (RP-HPLC/UV).
                                 
                              
                     
                        (Elválasztott)
                        malacok
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    A különböző forrásból származó benzoesav keveréke nem haladhatja meg a teljes takarmányban megengedett maximális szintet, amely a teljes takarmányra nézve 5 000 mg/kg.
                                 
                              
                                    2.
                                 
                                 
                                    Legkisebb ajánlott adag a teljes takarmányra nézve 5 000 mg/kg
                                 
                              
                                    3.
                                 
                                 
                                    Kizárólag benzoesavat tartalmazó kiegészítő takarmánnyal csak akkor etethetők az elválasztott malacok, ha a napi takarmány-alapanyag adagjukkal alaposan összekeverik azt.
                                 
                              
                                    4.
                                 
                                 
                                    Max. 25 kg testsúlyú elválasztott malacoknál történő felhasználásra.
                                 
                              
                                    5.
                                 
                                 
                                    Biztonsági előírás: használatkor védőmaszk és védőkesztyű viselése ajánlott.
                                 
                              
                     
                        2016.12.14.
                     
                  
      
      
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx”